钦定古今图书集成/理学汇编/学行典/第204卷 > 段孟麟
## 钦定古今图书集成/理学汇编/学行典/第204卷 > 段孟麟

按《武进县志》：“段孟麟，字太淳，襄介民。少孤，事母左至
孝。舅氏左某无子，失明，迎养终其身，抚两弟，恩义备
至。既为毕婚，复推所分产与之，同祖兄弟同居，诸子
悉自授读，却修脯不取中有幼孤者，更给之饔飧，以
故诸子各成立。族有寡嫂苦节，时给升斗，家人有难
色，辄曰：‘守节美事，非我谁成之’。”从兄举家疫，亲戚莫
敢问。孟麟躬视疫治医药，又经纪丧事。或危之，叹曰：
“死生有命。”卒无恙。